Tässä jutussa klonatsepaamia sisältäviä Rivotril-tabletteja tuotiin Suomeen ja myytiin täällä kesäkuusta 2018 tammikuuhun 2019.

Huumetabletteja tuotiin Romaniasta pakettiautoilla, joissa oli 6-7 laatikkoa kerralla. Jokaisessa laatikossa oli 300 purkkia ja purkissa sata tablettia. Yhdessä pakettiautollisessa oli siten noin 200 000 rivotril-tablettia. Kun salakuljetuskertoja oli kuusi, niin pillereitä tuli yli miljoona.

Kauppoja tehtiin myös parkkipaikoilla ja huoltamoilla Keski-Uudellamaalla ja Vantaalla. Metsäkätköjä oli mm. Keravalla Kiloontien metsikössä.

Voitot Romaniaan

Osa syytetyistä myönsi tekemisiään poliisikuulusteluissa tai oikeudessa. Pisimmän tuomion saanut Florin Miclescu kiisti olleensa missään tekemisissä Rivotril-tablettien kanssa. Hän kertoi elättävänsä itsensä autokaupoilla.

Rivotriliä saa Suomessa reseptillä Rivatril-nimellä esimerkiksi epilepsian hoitoon. Kadulla pillereitä käytetään usein sekaisin alkoholin kanssa ja niitä on myyty Helsingissä euron kappalehintaan.

Tilauksia vastaan ottanut ja huumeita toimittanut 18-vuotias Alina-Madalina Furcaru sai viiden vuoden tuomion niin ikään törkeästä huumausainerikoksesta. Hänen rangaistustaan alennettiin nuoren iän takia ja siksi, että hän kertoi tapahtumista kuulustelussa.

